Γ.Α.Σ. Αρίων Ξάνθης

Ο Γυμναστικός Αθλητικός Σύλλογος Αρίων Ξάνθης είναι ελληνικό αθλητικό σωματείο που δραστηριοποιείται στην πόλη της Ξάνθης, στον ομώνυμο νομό, όπου και βρίσκονται η έδρα του, το Κλειστό Γυμναστήριο «Αλέξανδρος Μπαλτατζής». Αγωνίζεται με χρώματα το κόκκινο και το σκούρο μπλε.  Διατηρεί τμήματα καλαθοσφαίρισης όλων των ηλικιακών ομάδων και αντιπτέρισης.

 Τμήμα καλαθοσφαίρισης ανδρών 
 Ιστορική αναδρομή 
Ο Αρίωνας ξεκίνησε την αγωνιστική του πορεία στα Πρωταθλήματα που διοργανώνει η Ε.ΚΑ.Σ.Α.ΜΑ.Θ.

Κατά την αγωνιστική περίοδο 2001-02 κατέκτησε το Πρωτάθλημα της Α' Κατηγορίας Ανδρών, λαμβάνοντας το δικαίωμα ανόδου στη Γ' Εθνική Κατηγορία.«Ένωση Καλαθοσφαιρικών Σωματείων Ανατολικής Μακεδονίας και Θράκης», πληροφορίες στον επίσημο ιστότοπο της Ε.Ο.Κ. Η παρουσία του εκεί υπήρξε αρχικά μονοετής, εφόσον την περίοδο 2002-03 τερμάτισε στην 11η θέση του Ομίλου του, εντός της ζώνης του υποβιβασμού.«Βαθμολογίες Πρωταθλημάτων» , πληροφορίες στον επίσημο ιστότοπο της Ε.Ο.Κ.

Η εκ νέου κατάκτηση της κορυφής στο Τοπικό Πρωτάθλημα το 2004-05 επέτρεψε στο σύλλογο να επιστρέψει στη Γ' Εθνική, αυτή τη φορά για μεγαλύτερο διάστημα. Συγκεκριμένα, την περίοδο 2005-06 ο Αρίων ολοκλήρωσε τις αγωνιστικές του υποχρεώσεις στη 12η θέση της βαθμολογίας, παραμένοντας, παρ' όλα αυτά στην κατηγορία. Την επόμενη χρονιά, 2006-07, εξασφάλισε την υψηλότερη μέχρι σήμερα θέση που έχει ποτέ καταλάβει, δηλαδή τη 10η με 10 νίκες και 16 ήττες. Την επόμενη περίοδο, 2007-08, συλλέγοντας μία νίκη λιγότερη, κατετάγη πρότελευταίος με αποτέλεσμα να επιστρέψει στα Πρωταθλήματα της Ε.ΚΑ.Σ.Α.ΜΑ.Θ.

Η κακή αγωνιστική πορεία συνεχίστηκε και την επόμενη χρονιά, με τον Αρίωνα να καταλαμβάνει στην Α' Κατηγορία τη 10η θέση, σε σύνολο 12 ομάδων.«Βαθμολογία Α' Κατηγορίας Ανδρών 2008-09», πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ. Την ίδια ακριβώς επίδοση επανέλαβε και την περίοδο 2009-10.«Βαθμολογία Α' Κατηγορίας Ανδρών 2009-10», πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ. Μετά το πέρας της αγωνιστικής περιόδου 2010-11 βρέθηκε στην 9η θέση, σε σύνολο όμως 11 ομάδων.«Βαθμολογία Α' Κατηγορίας Ανδρών 2010-11», πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ.

Την περίοδο 2011-12 η ομάδα της Ξάνθης, και πάλι σε σύνολο 11 ομάδων, τερμάτισε λίγο υψηλότερα, και συγκεκριμένα στην 7η θέση.«Βαθμολογία Α' Κατηγορίας Ανδρών 2011-12», πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ. Την περίοδο 2012-13 παρουσίασε και πάλι κακό αγωνιστικό πρόσωπο, τελειώνοντας τη χρονιά στην 11η και προτελευταία θέση.«Βαθμολογία Α' Κατηγορίας Ανδρών 2012-13», πληροφορίες στον επίσημο ιστότοπο της Ε.ΚΑ.Σ.Α.ΜΑ.Θ.

 Παραπομπές 

 Εξωτερικοί σύνδεσμοι 

 Γ.Α.Σ. Αρίων Ξάνθης, επίσημος ιστότοπος.

Κατηγορία:Αθλητικοί σύλλογοι Ξάνθης
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι αντιπτέρισης
Κατηγορία:Σωματεία Ε.ΚΑ.Σ.Α.ΜΑ.Θ.
Κατηγορία:Ιδρύσεις ομάδων καλαθοσφαίρισης σε άγνωστο έτος